
Veehaarde maaüksuse 
munitsipaalomandisse taotlemine
1. Asjaolud ja menetluse käik 
Vaivara vallas, Mustanina külas asuvad veehaarde rajatised ning ehitised (kokku 18 objekti), mis kuuluvad Narva linnale. Veemajandusprojekti „Narva linna veevarustus- ja kanalisatsioonisüsteemide rekonstrueerimine“ (SFOS nr 2.1.0101.09-0012) raames teostatakse veehaarde rekonstrueerimine.
Vaivara Volikogu 12.12.2012.a. otsusega nr 165 on kehtestanud „Mustanina külas asuva kehtivat üldplaneeringut muutva Pumpajaamade maa-ala“ detailplaneering, millega on andnud seaduslik alus olemasolevatele hoonetele ning nendele juurdeehitiste rajamiseks, määratud maa-ala krundipiirid ja lahendatud planeeringuala ehitusõigused, heakorrastus, haljastus, liikluskorraldus ning määratletakse maakasutuse sihtotstarve. Antud detailplaneeringu kohaselt krundi kasutamise sihtotstarve on tootmismaa.
Vaivara Vallavalitsus 18.12.2012.a korraldusega nr 248 „Mustanina külas asuvale maaüksusele nime määramine ja ehitiste teenindamiseks vajaliku maa suuruse ja piiride määramine“ ja 17.01.2013 korraldusega nr 15 „Vaivara Vallavalitsuse 18.12.2012 korralduse nr 248 Mustanina külas asuvale maaüksusele nimetuse määramine ja ehitiste teenindamiseks vajaliku maa suuruse ja piiride määramine muutmine“ on määranud ülalmainitud maa-alale nimeks Veehaarde maaüksus ning ehitiste teenindamiseks maa suuruseks 5.11 ha . 
Kuna Vaivara Vallavalitsuse tingimus on moodustada maaüksus katastriüksuse mõõdistamise teel, telliti katastrimõõdistamise tööd. Vastavalt katastrimõõdistamisele Veehaarde maaüksuse pindala on 5.10 ha. 
Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus Vaivara vallas, Mustanina külas asuva Veehaarde maaüksuse pindalaga 5.10 ha Narva linna munitsipaalomandisse taotlemise kohta.

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse paragrahvis 28 nimetatud maa.
2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vaivara Volikogu 12.12.2012.a. otsusega nr 165 on kehtestanud „Mustanina külas asuva kehtivat üldplaneeringut muutva Pumpajaamade maa-ala“ detailplaneeringust.
3. Otsus
Taotleda Narva linna munitsipaalomandisse Veehaarde maaüksus (lisa 1), pindalaga 5.10 ha ja maa sihtotstarbega tootmismaa (003; T). 
4. Rakendussätted
4.1 Linnavalitsusel esitada Maavanemale käesoleva otsuse punktis 3 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel käesoleva otsuse punktis 3 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

